

Ceglédi Közös Önkormányzati Hivatal

Jegyzőjétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400

# 

# Kőröstetétlen Község Képviselő-testületének

# 2024. október 29-i ülésére

**TÁJÉKOZTATÓ 2024. ÉV III. NEGYEDÉV ADÓBEVÉTELEIRŐL ÉS A 2025. ÉVI HELYI ADÓPOLITIKA ELŐKÉSZÍTÉSÉRŐL**

Kőröstetétlen Község adóbevételei az előirányzat teljesítésében a 2024. év harmadik negyedév zárását követően összességében 90,65 %-os bevételi szintet mutatnak.

Az ingatlanokat érintő adónemekben, az Építményadóban és a Magánszemélyek kommunális adója tekintetében a befolyt adóbevétel összegek a tervezetnek megfelelően alakultak, illetve az előző évek befizetés adatait figyelembe véve az önkéntes adófizetések emelkedő tendenciát mutatnak. A tervezett előirányzat Építményadó adónemben 92,87 %-ban, a Magánszemélyek kommunális adója adónemben 110,95 %-ban teljesült.

A helyi iparűzési adónemben, előző év azonos időszakához képest, ugyan magasabb bevételt értünk el, de a meghatározott előirányzat összeget a harmadik negyedéves zárást követően csak 89,47 %-ban éri el, 43 839 778 Ft összegben. A tervezett bevételi összeg az előírások alapján reális, az teljesíthető. Az elmaradt bevételi összeg az adókötelezettség/ek nem teljesítésből tevődik össze. Erre vonatkozólag az adóhatóság a megfelelő intézkedéseket és eljárásokat a későbbiekben megindítja.

Valamennyi adónem tekintetében nyilvántartott 7 666 738 millió forint hátralék 80 %-a Helyi iparűzési adó hátralékból származik.

|  |  |  |  |  |  |  |  |
| --- | --- | --- | --- | --- | --- | --- | --- |
| **Kőröstetétlen Község helyi adó bevételeinek alakulása 2024. évben (Ft)** | | | | | | | |
|
| ***Adónem*** | **2024. I. n.év teljesítés** | **2024. II. n.év teljesítés** | **2024. I fél évi telj. Összesen** | **2024. III. n.év teljesítés** | **2024. IV. n.év teljesítés** | **Teljesült adóbevétel 2024. évben** | **2024. évi előirányzat** |
| **Helyi iparűzési adó** | **21 955 306** | **7 012 735** | **28 968 041** | **14 871 737** | **-** | **43 839 778** | **49 000 000** |
| **Építményadó** | **1 096 484** | **0** | **1 096 484** | **937 282** | **-** | **2 033 766** | **2 190 000** |
| **Kommunális adó** | **470 875** | **139 000** | **609 875** | **388 660** | **-** | **998 535** | **900 000** |
| **Pótlék, bírság** | **86 681** | **357 563** | **444 244** | **13 578** | **-** | **457 822** | **200 000** |
| **Talajterhelés** | **43 476** | **20 400** | **63 876** | **8 400** | **-** | **72 276** | **-** |
| **Helyi adók összesen:** | **23 652 822** | **7 529 698** | **31 182 520** | **16 219 657** | **-** | **47 402 177** | **52 290 000** |

|  |  |  |  |  |  |  |
| --- | --- | --- | --- | --- | --- | --- |
| **Kőröstetétlen Község helyi adó bevételeinek összehasonlítása az elmúlt évekre** | | | | | | |
| **Adónem** | **2021. I-III. n.év teljesítés** | **2022. I-III. n.év teljesítés** | **2023. I-III. n.év teljesítés** | **2024. I-III. n.év teljesítés** | **2024. évi előirányzat** | **2024. évi előirányzat teljesülése** |
| **Helyi iparűzési adó** | **58 926 100** | **38 288 543** | **41 829 988** | **43 839 778** | **49 000 000** | **89,47%** |
| **Építményadó** | **2 117 157** | **2 177 805** | **2 192 967** | **2 033 766** | **2 190 000** | **92,87%** |
| **Kommunális adó** | **771 073** | **839 587** | **871 323** | **998 535** | **900 000** | **110,95%** |
| **Pótlék, bírság** | **121 368** | **81 180** | **173 945** | **457 822** | **200 000** | **228,91%** |
| **Talajterhelés** | **237 318** | **51 600** | **51 876** | **72 276** | **-** | **-** |
| **Bevételek összesen:** | **62 173 016** | **41 438 715** | **45 120 099** | **47 402 177** | **52 290 000** | **90,95%** |

A költségvetés előkészítésének egyik alapvető fázisa a következő évre vonatkozó helyi adópolitikai döntések meghozatala, **a helyi adó rendeletek – adómértékek – felülvizsgálata**. A helyi adókról szóló 1990. évi C. törvény (a továbbiakban: Htv.) a települési önkormányzatok számára lehetőséget ad a helyi adóztatási jog gyakorlására, a helyi adópolitika kialakítására.

A törvény általi felhatalmazás alapján az Önkormányzatoknak lehetősége van az adómértékek emelésére a ***Htv-ben* meghatározott törvényi felső mérték és a valorizáció együttes meghatározása alapján alkalmazható adómaximumokig.** A Pénzügyminisztérium minden utolsó negyed évben határozza meg a következő év adómaximumát. A 2025. évi adómaximumokat az alábbi táblázat mutatja.

|  |  |
| --- | --- |
| **Adónem:** | **Htv. szerinti felső érték Adómaximum** |
| **Építményadó** (épület, épületrész után): | **1 100 Ft/m2 2 950,1 Ft/m2** |
| **Telekadó:** | **200 Ft/m2 536,4 Ft/m2** |
| **Magánszemély kommunális adója:** | **17 000 Ft/adótárgy 45 592,6 Ft/adótárgy** |
| **Idegenforgalmi adó** (tartózkodási idő után): | **300 Ft/ v.éj. 804,5 Ft/fő/v.éj.** |

**Kőröstetétlenen bevezetett és működtetett helyi adók és az adómértékek az alábbiak szerint alkalmazandók, amely tájékoztatásként szolgál az adóbevételek esetleges tervezhetőségéhez.**

1. ***Az* *építményadó***

*Az építményadóról szóló 21/2014. (XI. 26.) jelenleg hatályos önkormányzati rendelet* szerint az **adó mértéke 2020. október 03. óta 1.083 Ft/m².**

**Az adónem jelenleg 3 adózót érint, összesen 2024,9 m2 adóalappal. Ez 2.192.967 Ft előírást jelent. Az adómérték változtatása nélkül, ezzel azonos bevétel tervezhető a következő évben is.**

1. ***Magánszemélyek kommunális adója***

*A magánszemélyek kommunális adójáról szóló 13/2014. (XI. 26.) jelenleg hatályos önkormányzati rendelet* **alapján 2019.01.01. napjától az adó mértéke 3.000 Ft/év az önkormányzat illetékességi területén a** magánszemély tulajdonában lévő lakás, lakásbérleti jog.

A rendelet értelmében a 70. életévet betöltött egyedülálló személy, illetve azok a házas, vagy élettársi kapcsolatban élő személyek, akik az adóévet megelőző évben mindketten betöltötték a 80. életévüket, 50 %-os adókedvezményben részesülnek.

A magánszemélyek kommunális adója esetében 335 adózott adótárgy szerepel a nyilvántartásunkban, ami **928 826 Ft előírást** jelentett 2024. évben, 34 kedvezményes adózót is figyelembe véve. 2025. évben is ezen előírás alapján tervezhető a bevétel, amennyiben a jelenlegi adómértékkel történik a jövő évi kivetés.

1. ***Telekadó***

*A telekadóról szóló 12/2014. (XI. 26.) jelenleg hatályos önkormányzati rendelet* **alapján 2019.01.01. napjától az adó mértéke 240 Ft/év az önkormányzat illetékességi területén lévő telek. Az adónemben több éve adatbejelentés nem történt, így előírás sem történt adózó részére.**

1. ***A helyi iparűzési adó***

A Htv. -ben meghatározott és a *14/2014. (XI.26.) számú a helyi iparűzési adóról* szóló rendeletben is rögzített **2 %-os törvényi maximum mérték van érvényben**. Kőröstetétlenen 61 adózó tartozik Helyi iparűzési adó fizetési kötelezettség alá, 32 vállalkozó, 24 egyéni vállalkozó és 5 magánszemély adóalany összetételben, 2024. évben 2,5 milliárd forintos össz-adóalappal, vagyis 48-50 millió forint körüli fizetendő adóval. A jövő évi bevételi összeg is ehhez hasonlóan fog realizálódni a jelenlegi adómértékkel.

**Kőröstetétlen adóerőképessége 2023. évhez képest 2,3 %-al emelkedett, vagyis 34 315 304 Ft-ról 35 097 265 Ft-ra.**

1. ***Talajterhelési díj***

Jelenleg a módosításokkal egységes szerkezetben a *10/2013. (XI.27.) számú a talajterhelési díjról szóló rendelet* van hatályban, amely teljeskörűen szabályozza az ezzel kapcsolatos rendelkezéseket. 2023. évre vonatkozóan 2024. évben 9 kibocsátó vízfogyasztását küldte meg az adóhatóságnak a szolgáltató. A díj vonatkozásában, annak várható minimális bevételi összegére tekintettel, tervezett előirányzat meghatározása nem alapvető.

Magyarország gazdasági stabilitásáról szóló 2011. évi CXCIV. törvény 32. §-a rögzíti az adójogszabályok elfogadásával kapcsolatos időbeli korlátokat. Ennek alapján fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály kihirdetése és hatálybalépése között legalább 30 napnak el kell telnie.

Erre tekintettel, ha a Képviselő-testület módosítja az Önkormányzat adórendeleteit és 2025. január 1-től kívánja hatályba léptetni, akkor azt legkésőbb 2024. december 1-jén ki kell hirdetni, így azt a soron következő testületi-ülésen tárgyalni szükséges.

# Kérem a tisztelt Képviselő-testülettől jelen tájékoztatásom elolvasását és elfogadását.

Cegléd, 2024. október 21.

Dr. Diósgyőri Gitta Mádi Csaba

címzetes főjegyző Adóhatósági Iroda

irodavezető